KISKŐRÖS VÁROS POLGÁRMESTERE
ELŐTERJESZTÉS
 (a Képviselő-testület 2026. február 18-i ülésére)
TÁRGY: 
Kőrösszolg nonprofit Kft.-vel megkötött támogatási szerződések felülvizsgálata
Kiskőrös Város Képviselő-testülete az alábbi határozataiban úgy döntött, hogy támogatási szerződést köt közfeladatok ellátása tárgyában a KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Kft.-vel (továbbiakban: Kft.)

· 80/2025. intézmény üzemeltetési közfeladatok ellátása,

· 80/2025. köztisztasági és parkfenntartási közfeladat ellátása,

· 64/2024. fürdő üzemeltetési közfeladat ellátása.

Az intézmény üzemeltetési közfeladatok ellátása tárgyában, a köztisztasági és parkfenntartási közfeladat ellátása tárgyában megkötött támogatási szerződések 2025. július 1. napjától 2030. június 30. napjáig terjedő öt év határozott időtartamra, a fürdő üzemeltetési közfeladat ellátása tárgyában megkötött támogatási szerződés 2024. augusztus 1. napjától 2029. július 31. napjáig terjedő időtartamra a fenti határozatok melléklete szerinti tartalommal megkötésre kerültek. 

A fürdő üzemeltetési közfeladat ellátása tárgyában megkötött támogatási szerződés 1 alkalommal került módosításra a 20/2025. Képviselő-testületi határozat alapján.

A támogatási szerződések I. 3.) pontja értelmében – fürdő üzemeltetés esetén II.3.) pont - a támogatás összegét a felek minden év január 20. napjáig felülvizsgálják. A felülvizsgálat a 2026. évi költségvetés tervezése során megtörtént. Intézmény üzemeltetési és sport közfeladatok ellátásához 203.339 ezer Ft, köztisztasági és parkfenntartási közfeladat ellátásához 140.700 ezer Ft és a fürdő üzemeltetési feladatok ellátásához 227.903 ezer Ft kiadási előirányzat került beépítésre a 2026. évi költségvetésbe. Ennek megfelelően szükséges a támogatási összegek módosítása.

A 2025. évi támogatási összeg az intézményüzemeltetési közfeladatok ellátásához 191.658 ezer Ft, a köztisztasági és parkfenntartási közfeladat ellátásához 133.486 ezer Ft és a fürdő üzemeltetési feladatok ellátásához 232.278 ezer Ft volt, tehát összesen 557.422 ezer Ft, míg a 2026. évi terv összesen 571.942 ezer Ft. 

Az intézményüzemeltetési, a fürdő, valamint a köztisztasági és parkfenntartási támogatási szerződés tekintetében a támogatási összegek változása miatt a szerződéseket módosítani szükséges. 

A támogatási összegek a minimálbér és a garantált bérminimum növekedése, valamint az infláció következtében kialakult áremelkedések miatt emelkedtek.
A fel nem használt támogatási összeget legkésőbb tárgyévet követő március 31. napjáig a Kft. köteles volt visszautalni a támogató Önkormányzat részére. A szerződés módosításával ezen rendelkezés módosulna a banki költségek csökkentése érdekében arra, hogy a fel nem használt támogatási összegről legkésőbb tárgyévet követő március 31. napjáig a Kft. köteles írásban tájékoztatni a támogató Önkormányzatot, az előző évi fel nem használt támogatás összegével a soron következő támogatási összeg(ek) csökkentésre kerül(nek).

Mindhárom szerződés tartalmazta azt a rendelkezést, hogy a Támogatás összegét a Felek minden év január 20. napjáig felülvizsgálják, a pontos adatszolgáltatás indokolja a határidő módosítását február 10. napjára.

A támogatási szerződéseket a felek határozott időtartamra kötötték, a módosítás 2026. március 1. napjától lépne hatályba.

A Felügyelő Bizottság a napirendi pontot várhatóan 2026. február 17. napján tárgyalja.

A fentiek alapján javaslom, hogy a Képviselő-testület a határozat-tervezeteben foglaltak szerint döntsön.

Kiskőrös, 2026. február 10.
 Domonyi László sk.
                                                                                                                              polgármester
HATÁROZAT- TERVEZET
A Képviselő-testület

1. a 80/2025. számú képviselő-testületi határozata alapján Kiskőrös Város Önkormányzata és a KŐRÖSSZOLG Nonprofit Kft. között intézmény üzemeltetési feladatok ellátása tárgyban megkötött támogatási szerződést jelen határozat 1. sz. melléklete szerinti tartalommal módosítja

2. a 80/2025. számú képviselő-testületi határozata alapján Kiskőrös Város Önkormányzata és a KŐRÖSSZOLG Nonprofit Kft. között köztisztaság és parkfenntartási feladatok ellátása tárgyban megkötött támogatási szerződést jelen határozat 2. sz. melléklete szerinti tartalommal módosítja

3. a 64/2024. számú képviselő-testületi határozat alapján Kiskőrös Város Önkormányzata és a KŐRÖSSZOLG Nonprofit Kft. között fürdő üzemeltetési feladatok ellátása tárgyában megkötött támogatási szerződést jelen határozat 3. sz. melléklete szerinti tartalommal módosítja

4. felhatalmazza a polgármestert az 1-3. pontban megjelölt módosító okiratok, a módosításokkal egységes szerkezetbe foglalt támogatási szerződések aláírására.
Felelős: 
Polgármester
Határidő: 
2026. március 1.

